b'\n_START_ARTICLE_\nRistiniemen linnake\n_START_PARAGRAPH_\nViipurinlahden suulla S\xc3\xa4kkij\xc3\xa4rvell\xc3\xa4 sijainnut Ristiniemen linnake oli yksi Suomen rannikkotykist\xc3\xb6n linnakkeista talvisodassa.\n_START_SECTION_\nLinnake\n_START_PARAGRAPH_\nLinnakkeeseen kuului j\xc3\xa4re\xc3\xa4 rannikkotykist\xc3\xb6patteri kahdella 305/52 O tykill\xc3\xa4, raskas ilmatorjuntapatteri nelj\xc3\xa4ll\xc3\xa4 76 ItK tykill\xc3\xa4, tulenjohtotorni, vajaan komppanian vahvuinen_NEWLINE_suoja-osasto, sek\xc3\xa4 linnakkeen viesti-, merivalvonta- ja huolto-osat. Linnakkeen rakentamisen periaatep\xc3\xa4\xc3\xa4t\xc3\xb6s tehtiin 1931 ja itse rakentaminen aloitettiin kev\xc3\xa4\xc3\xa4ll\xc3\xa4 1936 ja patteri saatiin valmiiksi vuoden 1939 lopussa. Linnakkeen tykit tuotiin \xc3\x96r\xc3\xb6n linnakkeesta, miss\xc3\xa4 tykkej\xc3\xa4 oli ollut aikaisemmin nelj\xc3\xa4.\n_START_SECTION_\nNykytila\n_START_PARAGRAPH_\nLinnakkeelle kulkee huonokuntoinen hiekkatie, joka on kuitenkin ajokuntoinen. 1. tykki Kallio aivan tien vierest\xc3\xa4 mets\xc3\xa4n peitosta ja 2. tykki Kiviharju l\xc3\xb6ytyy noin puoli kilometri\xc3\xa4 tiest\xc3\xa4 1. tykist\xc3\xa4 pohjoiseen. Tulenjohtotorni on kilometri 1. tykist\xc3\xa4 etel\xc3\xa4\xc3\xa4n. Tulejohtotorni on r\xc3\xa4j\xc3\xa4ytetty, mutta vain yl\xc3\xa4osan sein\xc3\xa4t ovat pudonneet ja tornin alaosa, noin viisi metri\xc3\xa4 korkea on edelleen pystyss\xc3\xa4. Alueen kivill\xc3\xa4 vahvistetut juoksuhaudat ovat edelleen hyv\xc3\xa4ss\xc3\xa4 kunnossa. 1. tykin bunkkeri on p\xc3\xa4\xc3\xa4osin pystyss\xc3\xa4, vaikka se yritettiin r\xc3\xa4j\xc3\xa4ytt\xc3\xa4\xc3\xa4. Toinen ammusvarasto on t\xc3\xa4ynn\xc3\xa4 betonilohkareita, jotka ovat pudonneet katosta, mutta toinen l\xc3\xa4hes ehj\xc3\xa4. _NEWLINE_Niemen k\xc3\xa4rjess\xc3\xa4 on Neuvostoliiton aikana k\xc3\xa4yt\xc3\xb6ss\xc3\xa4 ollut merivalvonta-asema, joka ei ole en\xc3\xa4\xc3\xa4 k\xc3\xa4yt\xc3\xb6ss\xc3\xa4.'